kardosdrur/scandi-wiki huggingface dataset:
Koserow

Koserow er en by og kommune i det nordøstlige Tyskland, beliggende i Amt Usedom-Süd i den nordøstlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern. Kommunen ligger ud til Østersøen, og var indtil 2005 sæde for det daværende Amt Usedom-Mitte.

Geografi 
Koserow er beliggende på det smalleste sted på landtangen mellem nord- og syd-Usedom ved Bundesstraße B 111, i et smukt landskab mellem Østersøen og Achterwasser. Kommunen ligger på skråningerne af det skovbevoksede Streckelsberg (omkring 60 moh.). Den største del af kysten ved Koserow er randmoræner, med Streckelsberg som højeste punkt. Kun i den nordvestligste del mod
Zempin, flader kysten ud med badestrande og her ligger den 261 meter lange Seebrücke Koserow.

Koserows nabokommuner er Zempin mod vest og Loddin mod øst. Cirka 16 kilometer øst for kommunen ligger Seebad Ahlbeck og seks kilometer mod vest finder man Zinnowitz. Koserow ligger ved jernbanen Züssow–Wolgaster Fähre–Świnoujście, der drives af Usedomer Bäderbahn. Fra 1911 til 1945 var der baneforbindelse fra Ducherow, over den under krigen ødelagte bro Karniner Brücke på den sydvestlige del af øen.

Eksterne kilder og henvisninger 

 Kommunens side  på amtets websted
 Befolkningsstatistik mm 

Byer i Mecklenburg-Vorpommern
Kommuner i Mecklenburg-Vorpommern
Amt Usedom-Syd
Byer i Kreis Vorpommern-Greifswald
Geraldine Fitzgerald

Geraldine Fitzgerald (født 24. november 1913, død 17. juli 2005) var en irsk/amerikansk teater-, tv- og filmskuespiller, samt lejlighedsvis sanger.

Hun medvirkede i britiske film fra 1935 og kom til Hollywood i 1938. Hun underskrev en kontrakt med Warner Bros., men kom flere gange på kant med studiets instruktører og producenter, da hun nægtede at spille bestemte roller. Blandt sine film titler omfatter Stormfulde højder (1939, for hvilken hun blev nomineret til en Oscar for bedste kvindelige birolle), Shining Victory (1941) Een for alle (1943), Pantelåneren (1965) og Rachel, Rachel - en jomfru på 45 (1968).

Fra 1946 (indtil sin mands død i 1994), hun blev gift med forretningsmanden Stuart Scheftel, der var barnebarn af grundlæggeren af det berømte stormagasin Macy's.

Hun har en stjerne på Hollywood Walk of Fame på 6353 Hollywood Blvd.

Referencer

Eksterne henvisninger 

 

Skuespillere fra Irland
Skuespillere fra USA
Personer fra Dublin
Irere i 1900-tallet
Irere i 2000-tallet
Amerikanere i 1900-tallet
Amerikanere i 2000-tallet
Hollywood Walk of Fame
Emmy-vindere
Oscar-nominerede skuespillere
Edna May Oliver

Edna May Oliver (født 9. november 1883, død 9. november 1942) var en amerikansk teater- og filmskuespiller.

Datteren af en succesrig børsmægler. Hun var en efterkommer af USAs sjette præsident, John Quincy Adams.

Scendebut i 1912, filmdebut i 1922. Med sit excentriske og hestlignende udseende spillede hun ofte en lille mærkelig eller sarkastisk ungmø. En af hendes mest mindeværdige roller er den af tante Betsy Trotwood i David Copperfield (1934). Hun blev nomineret til en Oscar for bedste kvindelige birolle som enken McKlennar i Flammer over Mohawk (1939).

Hun led pludselig alvorlige tarmproblemer og døde på sin fødselsdag 9. november 1942.

Eksterne henvisninger 

 

Skuespillere fra Massachusetts
Amerikanere i 1800-tallet
Amerikanere i 1900-tallet
Oscar-nominerede skuespillere
Judith Anderson

Dame Judith Anderson, AC, DBE (født Frances Margaret Anderson; 10. februar 1897, død 3. januar 1992)  var en australskfødt britisk teater- og filmskuespiller. I 1960 blev hun udnævnt til Dame Commander of the British Empire.

Hun gjorde sin scenedebut i Sydney i 1915 og optrådte i New York for første gang i 1918. Hun foretrak teatret fremfor filmen og medvirkede i mange Shakespeare-skuespil, herunder Lady Macbeth i Macbeth. I modsætning hertil indspillede hun kun film sporadisk. For sin præstation i rollen som Fru Danvers i Alfred Hitchcocks Rebecca blev hun nomineret en Oscar for bedste kvindelige birolle. Senere medvirkede hun i flere tv-produktioner.

Som en af de fremtrædende teaterskuespiller i sin æra vandt hun to Emmy Awards og en Tony Award og blev også nomineret til en Grammy Award. Hun betragtes som et af det 20. århundredes største klassiske teaterskuespillere.

Referencer

Eksterne henvisninger 

 

Skuespillere fra Storbritannien
Personer fra Adelaide
Briter i 1800-tallet
Briter i 1900-tallet
Personer tildelt Commander of the Order of the British Empire
Pseudonymer
Emmy-vindere
Grammy-vindere
Tony-vindere
Oscar-nominerede skuespillere
Ruth Hussey

Ruth Hussey (født 30. oktober 1911, død 19. april 2005) var en amerikansk teater- og filmskuespiller. Hun gjorde sin filmdebut i 1937 og medvirkede i over 60 film og tv-produktioner. Hun blev Oscar-nomineret for sin præstation i filmen Natten før brylluppet fra 1940.

Hun har en stjerne for film i Hollywood Walk of Fame på 1551 Vine Street.

Referencer

Eksterne henvisninger 

 

Skuespillere fra Rhode Island
Amerikanere i 1900-tallet
Amerikanere i 2000-tallet
Hollywood Walk of Fame
Oscar-nominerede skuespillere
Barbara O'Neil

Barbara O'Neil (født 17. juli 1910, død 3. september 1980) var en amerikansk teater- og filmskuespiller.

O'Neil debuterede i filmen Stella Dallas i 1937 og i 1939 spillede hun rollen som Ellen O'Hara, Scarlett O'Haras mor, i Borte med blæsten, selv om hun kun var knap 3 år ældre en Vivien Leigh.

Eksterne henvisninger 

 

Skuespillere fra USA
Personer fra St. Louis
Amerikanere i 1900-tallet
Oscar-nominerede skuespillere
Marjorie Rambeau

Marjorie Rambeau (født 5. juli 1889, død 6. juli 1970) var en amerikansk teater- og filmskuespiller. Hun medvirkede i 1910'erne og 1920'erne i flere Broadway-opsætninger, og gjorde sin filmdebut i 1917. Hun blev nomineret til en Oscar for bedste kvindelige birolle i filmen Primrose Path fra 1940.

Hun har en stjerne for film på Hollywood Walk of Fame på adressen 6336 Hollywood Blvd.

Referencer

Eksterne henvisninger 

 

Skuespillere fra USA
Personer fra San Francisco
Amerikanere i 1800-tallet
Amerikanere i 1900-tallet
Hollywood Walk of Fame
Oscar-nominerede skuespillere
Katherine Langford

Katherine Langford (født 29. april 1996) er en australsk skuespiller og som er mest kendt for at spille Hannah Baker i tv-serien Døde piger lyver ikke.

Kilder

Eksterne henvisninger 
 

Tv-skuespillere fra Australien
Skuespillere fra Australien
Cuphead

Cuphead er et sidescrollende run and gun-spil udviklet og udgivet af den uafhængige canadiske spiludvikler StudioMDHR Entertainment. Målet med spillet er, at en eller to spillere, i rollen som Cuphead eller hans bror Mugman, kæmper sig gennem en række chefskampe for at tilbagebetale en gæld til djævelen. Spillets grafiske stil er inspireret af amerikanske tegnefilm fra 1930'erne, sådanne som blev produceret af blandt andre Max Fleischer og Walt Disney. 

Cuphead blev lanceret internationalt til Microsoft Windows og Xbox One 29. september 2017. Det har fået positiv modtagelse og har været en kommerciel succes. Spillet har modtaget ros for dets grafiske stil og den udfordrende sværhedsgrad, og har 20. december 2017 solgt over to millioner kopier. Under E3 2018 blev det annonceret nyt indehold til spillet, tituleret The Delicious Last Course, som kommer ud i 2019 og har en ny spilbar figur, nye niveauer og chefskampe.

Referencer

Ekstern henvisning 
 Officiel hjemmeside

Computerspil fra 2017
Windows-spil
Xbox One-spil
The Fall (tv-serie)

The Fall er en irsk-britisk kriminaldramaserie fra 2013. Serien blev skabt af Allan Cubitt, instrueret af Jakob Verbruggen og har Gillian Anderson i hovedrollen. The Fall havde premiere i Irland på RTÉ One 12. maj 2013 og i Storbritannien på BBC Two 13. maj 2013. I november 2014 havde seriens anden sæson premiere. Sæson 3 komme i 2016.

Medvirkende
 Gillian Anderson – Stella Gibson
 Jamie Dornan – Paul Spector
 Laura Donnelly – Sarah Kay
 Bronagh Waugh – Sally-Ann Spector
 Ben Peel – James Olson
 Michael McElhatton – Rob Breedlove
 Niamh McGrady – Danielle Ferrington
 Frank McCusker – Garrett Brink
 Ian McElhinney – Morgan Monroe
 Stuart Graham – Matt Eastwood
 John Lynch – Jim Burns
 Archie Panjabi – Reed Smith
 Colin Morgan – Tom Anderson (fra sæson 2)
 Sean McGinley – Peter Jensen (fra sæson 2)
 Jonjo O'Neill – Tom Stagg (fra sæson 2)

Kilder

Eksterne henvisninger 

Tv-programmer fra BBC
Britiske tv-serier fra 2010'erne
Sara Allgood

Sara Ellen Allgood (født 31. oktober 1879, død 13. september 1950) var en irsk/amerikansk teater- og filmskuespiller.

Allgood begyndte sin skuespillekarriere på Abbey Theatre i Dublin og debuterede på Broadway den 20. november 1911 i to opsætninger på Maxine Elliott Theatre. Hun medvirkede regelmæssigt i tidlige Hitchcock-film som Pengeafpresning, Juno and the Paycock og Sabotage. Ved Oscaruddelingen 1942 blev hun nomineret til en Oscar for bedste kvindelige birolle i rollen Beth Morgan i Grøn var min barndoms dal.

Privatliv 
Hun var i en kort tid gift med den britiske skuespiller Gerald Henson. Både Henson og parrets nyfødte datter døde af Den spanske syge.

Allgood blev amerikansk statsborger i 1945.

Referencer

Eksterne henvisninger 

 

Skuespillere fra Irland
Skuespillere fra Californien
Personer fra Dublin
Irere i 1800-tallet
Irere i 1900-tallet
Amerikanere i 1900-tallet
Oscar-nominerede skuespillere
Patricia Collinge

Patricia Collinge (født Eileen Cecilia Collinge; 20. september 1892, død 10. april 1974) var en irsk/amerikansk skuespiller. Hun var først og fremmest teaterskuespiller og optrådte på teatre i både Storbritannien og USA. Hun medvirkede kun i en håndfuld film- og tv-produktioner.

Filmografi 
 1941 – De små ræve
 1943 – I tvivlens skygge
 1943 – Tender Comrade
 1944 – Casanova i knibe
 1951 – Teresa
 1952 – Washington Story
 1959 – Nonnen

Eksterne henvisninger 

 

Skuespillere fra Irland
Manuskriptforfattere fra Irland
Forfattere fra Irland
Skuespillere fra USA
Manuskriptforfattere fra USA
Forfattere fra USA
Personer fra Dublin
Irere i 1800-tallet
Irere i 1900-tallet
Amerikanere i 1800-tallet
Amerikanere i 1900-tallet
Oscar-nominerede skuespillere
Margaret Wycherly

Margaret De Wolfe Wycherly (født 26. oktober 1881, død 6. juni 1956) var en engelsk teater- og filmskuespiller.

Wycherly var primært aktiv som sceneskuespiller. Hun medvirkede i de fleste Broadway-opsætninger mellem 1905-1947. Hun gjorde også nogle tredive filmroller, bedst kendt som mor til hovedpersonerne i Sergent York (1941), og Red Hot (1949). Ved Oscaruddelingen i 1942 blev hun nomineret til en Oscar for bedste kvindelige birolle for sin rolle i Sergent York. Hun var gift med manuskriptforfatteren og producenten Bayard Veiller.

Referencer

Eksterne henvisninger 

 

Skuespillere fra England
Personer fra London
Briter i 1800-tallet
Briter i 1900-tallet
Oscar-nominerede skuespillere
Gladys Cooper

Dame Gladys Constance Cooper, DBE (født 18. december 1888,  død 17. november 1971) var en engelsk teater- og filmskuespiller.

Hun startede som en "ballethoppe" i en alder af 16 år og fik enorm popularitet på grund af sin skønhed. Hun begyndte at indspille film i 1910'erne, herunder den kommercielt succesfulde stumfilm Satans Sorger. Under 1. Verdenskrig var hun også en populær pin-up pige. I begyndelsen af 1920'erne begyndte hun at spille teater.

I 1940 begyndte hun sin filmkarriere i Hollywood, hvor hun var i tre årtier spillede karakterroller med elegance og værdighed. Hun blev nomineret til en Oscar tre gange.

Svigermor til skuespillere Robert Morley og Robert Hardy.

Eksterne henvisninger 

 

Skuespillere fra England
Personer fra London
Briter i 1800-tallet
Briter i 1900-tallet
Personer tildelt Commander of the Order of the British Empire
Oscar-nominerede skuespillere
Giro d'Italia 2018

Giro d'Italia 2018 var den 101. udgave af cykelløbet Giro d'Italia. Det blev afholdt i perioden 4. til 27. maj 2018. Løbet startede i Jerusalem, med en 9,7 km enkeltstart og fortsætte med yderligere to etaper i Israel. Det var første gang en Grand Tour startede udenfor Europa.

Elia Viviani vandt fire etaper, mens Sam Bennett og Simon Yates vandt tre hver. Chris Froome vandt sin tredje Grand Tour i træk.

Hold og ryttere 

176 ryttere fra 22 hold stod på startlisten, men Kanstantsin Siutsou måtte trække sig efter et styrt på rekognosceringen før den indledende enkeltstart. Det var færre ryttere end tidligere fordi holdstørrelsen i Grand Tours blev reduceret fra ni til otte før 2018-sæsonen. 149 ryttere gennemførte, blandt dem Adam Hansen som fuldførte sin 20. Grand Tour i træk.

Blant de største favoritter før start var sidste års vinder Tom Dumoulin, Chris Froome, Fabio Aru, Thibaut Pinot, Miguel Ángel López, Esteban Chaves, Simon Yates og Michael Woods.

Chris Froome fik med sin 3. grand tour sejr i træk, slået rekorden, for at have vundet de 3 grand tours hurtigst. Den hidtidige rekord indehaver var Alberto Contador. Chris Froomes rekord, bliver dog skæmmet af en positiv dopingprøve i Vuelta e'spania 2017. Modsat andre ryttere, blev Chris Froome ikke suspenderet, efter at b - prøven, også blev erklæret positiv.

Danske ryttere
Lars Bak kørte for 
Christopher Juul-Jensen kørte for 
Michael Mørkøv kørte for 
Mads Würtz Schmidt kørte for 
Mads Pedersen kørte for 
Niklas Eg kørte for

Etaperne

Trøjernes fordeling gennem løbet

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Referencer

Eksterne henvisninger
Agnes Moorehead

Agnes Moorehead (født 6. december 1900, død 30. april 1974) var en amerikansk skuespiller.

Hun var datter af en presbyteriansk præst, og som en tre-årig begyndte hun at spille teater. Elleve år gammel gjorde hun sin professionelle debut i balletten og koret ved St. Louis Opera.

Efter eksamen fra college underviste hun i tale og drama. Fra 1928 havde hun mindre roller på Broadway, men satsede derefter på radioen, hvor hun medvirkede i flere radioprogrammer.

I 1940 sluttede hun sig til Orson Welles' Mercury Theatre Company og filmdebuterede i 1941 i Welles' film Citizen Kane, hvor hun lavede en mindeværdig rolle som Kanes mor. I 1942 blev hun nomineret til en Oscar for bedste kvindelige birolle i Familien Ambersons.

Hun blev nomineret til en Oscar fire gange. Hun havde en bred vidde, men var til sin fordel i roller som dominerende, neurotiske kvinder. På tv optrådte hun i tv-serien Bewitched (1964-1972).

Moorehead døde i 1974 i livmoderkræft. Mange andre, der arbejdede på optagelsen af  Erobreren (1956), blev også ramt af kræft; Moorehead (og andre) mistænkte, at kræften var forårsaget af radioaktivt deponering fra atomvåbenprøvning udført i nærheden af filmens optagelsessted.

Referencer

Eksterne henvisninger 

 

Skuespillere fra Massachusetts
Amerikanere i 1900-tallet
Amerikanere i 2000-tallet
Oscar-nominerede skuespillere
Personer døde af kræft
Susan Peters

Susan Peters (født 3. juli 1921, død 23. oktober 1952) var en amerikansk teater-, tv- og filmskuespiller.

Hun studerede drama ved Max Reinhardts School of Dramatic Arts, hvor hun blev opdaget af en talentspejder. Hun filmdebuterede i 1940 i Vejen til Santa Fe og blev nomineret til en Oscar for bedste kvindelige birolle i Tilfældets høst i 1942. Hun var meget talentfuld og var ved at blive en stor stjerne, da en ulykke indtraf, der ændrede hendes liv - hun blev såret i en jagtulykke i 1944 og blev lam fra livet og ned. Peters forsøgte et comeback i en kørestol, men pensionerede fra filmen efter nogen tid.

Hun havde konstant smerte og led af en alvorlig depression. Hun havde også nyreproblemer og mistede fuldstændigt sit ønske om at leve. Peters døde kun 31 år gammel af lungebetændelse og anoreksi nervosa.

Peters var gift med skuespilleren og instruktøren Richard Quine fra 1943 til 1948.

Eksterne henvisninger 

 

Skuespillere fra Washington
Amerikanere i 1900-tallet
Oscar-nominerede skuespillere
Lucile Watson

Lucile Watson (født 27. maj 1879, død 24. juni 1962) var en canadisk teater- og filmskuespiller. Watson debuterede på Broadway i 1902 og medvirkede i en lang række forestillinger der indtil 1954. Som filmskuespiller gjorde hun sine mest betydningsfulde bidrag i 1940'erne.

Eksterne henvisninger 

 

Skuespillere fra Canada
Personer fra Québec (by)
Canadiere i 1800-tallet
Canadiere i 1900-tallet
Loddin

Loddin er en by og kommune i det nordøstlige Tyskland, beliggende i Amt Usedom-Süd i den nordøstlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Loddin er en badeby beliggende ved Østersøens kyst, og ud til Achterwasser, der er en stor bugt i Peenestrom. Indtil 2005 var kommunen en del af Amt Usedom-Mitte. I kommunen ligger ud over Loddin, landsbyerne Kölpinsee og Stubbenfelde.

Loddin er beliggende på landtangen mellem Nord- og Sydusedom ved Østersøen og mellem Kölpinsee og Achterwasser. Nabokommuner er Ückeritz mod sydøst og Koserow mod nordvest. Omkring 13 kilometer sydøst for kommunen ligger badebyen Heringsdorf og otte kilometer mod nordvest, badebyen Zinnowitz.

Eksterne kilder og henvisninger 

 Kommunens side  på amtets websted
 Befolkningsstatistik mm 

Byer i Mecklenburg-Vorpommern
Kommuner i Mecklenburg-Vorpommern
Amt Usedom-Syd
Byer i Kreis Vorpommern-Greifswald
Aline MacMahon

Aline Laveen MacMahon (født 3. maj 1899, død 12. oktober 1991) var en amerikansk teater- og filmskuespiller. Hendes karriere begyndte på scenen i 1921. Hun arbejdede i udstrakt grad i film og tv indtil sin pensionering i 1975. Hun blev nomineret til en Oscar for bedste kvindelige birolle for sin præstation i Dragon Seed fra 1944.

Opvækst 
MacMahon blev født i McKeesport, Pennsylvania til William Marcus MacMahon (døde 6. september 1931) og Jennie (født Simon; døde 31. december 1984), der var født i Rusland af jødisk afstamning. Hendes far var redaktør med Associated Press og redaktør for Munsey's Magazine. Hendes forældre giftede sig den 14. juli 1898 i Columbus, Ohio.

MacMahon underholdte allerede i 1908, da en avisartikel rapporterede "en serie sange og danse af Aline MacMahon" i St. Jude's Church i Brooklyn.

Uddannelse 
MacMahon voksede op i Brooklyn, New York City og fik sin uddannelse ved Public School 103, Erasmus Hall High School (Brooklyn) og Barnard College.

Karriere 
MacMahon gjorde sin professionelle debut i 1914.

Hun begyndte at optræde på Broadway i 1921 i The Madras House. (En anden kilde siger, at hendes første Broadway-optræden var i The Mirage i 1921.) Hendes Broadway-titler omfatter 24 forstillinger. Hendes første filmrolle var Pre-Code Five Star Final (1931); hun vekslede mellem Broadway og Hollywood i hele sin karriere.

Screen World Presents the Encyclopedia of Hollywood Film Actors siger om MacMahon (i uddrag): "Hun viste sig at være en fin, sympatisk skuespillerinde med en hurtig vittighed og syrlig tunge som derefter trådte ind i karakterroller med lethed som hun blev plumpet og mere moderlige i sin fremtræden".

Privatliv 
Den 28. marts 1928 giftede MacMahon Clarence Stein, en arkitekt og byplanlægger, der grundlagde Regional Planning Association. Han døde i 1975. De havde ingen børn. MacMahon var formand for Equity Library Theatre i 1950. Hun organiserede produktioner til lokalsamfundenes teatre og var aktiv i velgørenhedsorganisationer.

Død 
MacMahon døde i 1991, 92 år gammel, af lungebetændelse i New York City syv år efter sin moders død, Jennie, som døde i en alder af 106 år.

Dokumenter 
New York Public Library har en samling af MacMahons dokumenter, der dokumenterer forskellige aspekter af hendes liv. De er placeret i bibliotekets Billy Rose Theatre Division.

Referencer

Eksterne henvisninger 

 

Skuespillere fra Pennsylvania
Amerikanere i 1900-tallet
Ann Blyth

Ann Blyth (født Ann Marie Blyth; 16. august 1928) er en amerikansk skuespillerinde og sangerinde.

Som 13-årige optrådte hun på Broadway og fik en filmkontrakt med Hollywood som 15-årig. Hun blev nomineret til en Oscar for bedste kvindelige birolle i sin rolle som Joan Crawfords afskyelige datter i filmen Mildred Pierce fra 1945. Hun medvirkede i drama-, såvel som eventyr- og musicalfilm. Blyth trak sig tilbage fra filmen i 1957, men optrådte sporadisk i en række tv-shows indtil 1985.

Filmografi (udvalg) 
 Den store Caruso (1951)
 A Woman's Vengeance (1948)

Eksterne henvisninger 

 

Skuespillere fra New York
Sangere fra USA
Amerikanere i 1900-tallet
Amerikanere i 2000-tallet
Joan Lorring

Joan Lorring (født 17. april 1926, død 30. maj 2014) var en amerikansk teater og filmskuespiller. For sin præstation i filmen The Corn Is Green blev hun nomineret til en Oscar for bedste kvindelige birolle, men vandt ikke. I 1950'erne spillede hun på Broadway i fire produktioner.

Referencer

Eksterne henvisninger 

 

Skuespillere fra USA
Personer fra Hongkong
Amerikanere i 1900-tallet
Amerikanere i 2000-tallet
Flora Robson

Dame Flora McKenzie Robson, DBE (født 28. marts 1902, død 7. juli 1984) var en engelsk teater- og filmskuespiller. Hun blev adlet i 1960 med titlen Dame of the British Empire (Commander of 1 Class, British Empire).

Hun scenedebuterede da hun var 19 år gammel. Hun fokuserede på karakterroller som rollen som Elizabeth 1. af England i Ild over England og Havørnen. Hun blev nomineret til en Oscar for bedste kvindelige birolle for sin præstation i Højt spil i Saratoga. Hun giftede sig aldrig og havde ingen børn.

Filmografi 
 Den sorte lilje (1947)
 Havørnen (1940)
 Stormfulde højder (1939)

Eksterne henvisninger 

 

Skuespillere fra England
Briter i 1900-tallet
Personer tildelt Commander of the Order of the British Empire
Sasha Clements

Sasha Nicole Clements (født 14. marts 1990 i Toronto, Ontario, Canada) er en canadisk skuespiller, der har medvirket i bl.a. i film som, The Snow Queen. Hun havde også en rolle i 2005 i filmen How to Build a Better Boy og i 2017 i filmen From Straight A's to XXX. Hun er mest kendt for sin rolle i tv-serien Rookie Blue.

Filmografi

Referencer

Eksterne links 
 Sasha Clements på IMDb

Skuespillere fra Canada
Personer fra Calgary